Le Mespris de la vie et consolation contre la mort/« Veus tu vivre sans peur franc de tout desconfort »
# Le Mespris de la vie et consolation contre la mort/« Veus tu vivre sans peur franc de tout desconfort »

Veus tu vivre sans peur franc de tout desconfort Le chemin que tu fis de la mort à la vie Sans frayeur ou douleur, refais le je te prie De la vie à la mort, sans frayeur ou remort

Quiconque soit celuy qui de ce monde sort Comme il y est entré son ame n'est ravie De tant de passions dont l'extreme furie Violente & detruit ceus qui craignent la mort.

La mort nous suit par tout, par tout elle nous somme Voire la mort peut bien oster la vie à l'homme Non pas le detracquer du spacieus sentier

Qui le guide à la mort : tant de piste nouvelle, De voye, & de chemin, nous conduisent vers elle Que rien ne mancque à ceus qui meurent volontier.

